1. 4. : DOP/DOD za četrtek, 2. 4. 2020

Če želite si poglejte

<https://www.zveza-avtizem.eu/2020/03/30/2-april-svetovni-dan-zavedanja-o-avtizmu/>

**Moj prijatelj Oli,** Oli je za pest velik, razkuštran psiček, ki se nekega dne premražen znajde pred vrati hiše, kjer stanuje deček Rudi. Ta kmalu ugotovi, da je prikupen Oli »prav čuden pes«, ki postavlja nenavadna vprašanja, kadar je jezen čivka in kadar se počuti dobro mijavka. Zelo rad igra računalniške igrice, hitro se razjezi in tudi s svojimi pasjimi sovrstniki nima kaj dosti skupnega. Kljub temu ali pa morda prav zato, Rudi in Oli postaneta neločljiva prijatelja, ki se ne ozirata na zlobne pripombe tistih, ki ne razumejo kužkove drugačnosti. A vendar, kaj dela Olija tako posebnega? Po odgovor se Rudijeva družina odpravi k pasjemu psihologu, ki ugotovi, da psiček potrebuje veliko ljubezni in potrpljenja -  Oli ima namreč posebnost, ki jo psihologi imenujejo Aspergerjev sindrom.  Družina Olija nato še bolje razume – strinjajo se, da imamo prav vsi najrazličnejše težave za katere pa je pomembno, da jih pametno in potrpežljivo rešujemo in da konec koncev le prava, topla in sočutna ljubezen vedno premaga vse ovire.

Knjiga o Oliju pomembno prispeva k vrstniškemu razumevanju drugačnosti in avtizma. Sabina Korošec Zavšek je v uvodni besedi zapisala, da se v praksi kaže, da so otroci z avtizmom še vedno pogosto osamljeni in izločeni iz medvrstniškega življenja, čeprav je med njimi veliko zanimivih osebnosti z lepimi in dobrimi lastnosti, ki pa jih zaradi svojih socializacijskih in komunikacijskih primanjkljajev izkažejo le v varnem in spodbudnem okolju. »Verjamem, da bo kakšen otrok odprl svoje srce tudi s pomočjo te srčne knjige, ki dobro ponazarja nekatere težave otrok z avtizmom in detabuizira avtizem.«

Na pobudo Zveze NVO za avtizem Slovenije sta avtorica knjige in založba otrokom od 1. do 6. razreda podarili on-line avdio posnetek knjige, ki bo učiteljem, otrokom in staršem brezplačno dostopen 2. aprila 2020 na

<https://zalozba-pivec.com/dogodki/predstavitev-knjige-moj-prijatelj-oli-v-zivo-preko-facebooka>

in poročajte o vašem razmišljanju v zvezi s tem.